sagorsarker/bangla-wikipedia huggingface dataset:
শৈলী চোপড়া

শৈলী চোপড়া (জন্ম: ২১শে জুলাই ১৯৮১) হলেন একজন ভারতীয় ব্যবসা বিষয়ক সাংবাদিক, লেখিকা এবং উদ্যোক্তা। তিনি "শিদ্যপিপল.টিভি"-এর প্রতিষ্ঠাতা, যেটি আদর্শ ব্যক্তিদের গল্প সহ নারীদের ক্ষমতায়নের একটি মাধ্যম এবং তাদের কাছে কী গুরুত্বপূর্ণ তা নিয়ে খোলামেলা কথোপকথনের মাধ্যমে তাদের অনুপ্রাণিত করে থাকে। একজন ব্যবসা বিষয়ক সাংবাদিক হিসাবে, তিনি এনডিটিভি প্রফিট এবং ইটি নাওএ কাজ করার জন্য পরিচিত। তিনি বিভিন্ন পুরস্কার জয়ের পাশাপাশি ২০১২ সালে রামনাথ গোয়েঙ্কা অ্যাওয়ার্ড ফর এক্সেলেন্স ইন বিজনেস জার্নালিজম অর্জন করেছেন। সাংবাদিকতার পাশাপাশি তিনি একজন উদ্যোক্তাও।
১৯৮১ সালের ২১শে জুলাই তারিখে, ভারতের পাঞ্জাবের জলন্ধরে অনিল চোপড়া ও সুমন চোপড়ার ঘরে শৈলী চোপড়া জন্মগ্রহণ করেছিলেন। অনিল চোপড়া ভারতীয় বিমানবাহিনীর একজন অবসরপ্রাপ্ত বিমান চালক যোদ্ধা। ১৯৯৮ সালে, শৈলী নতুন দিল্লির এয়ার ফোর্স গোল্ডেন জুবিলি ইনস্টিটিউট থেকে তাঁর স্কুল জীবনের পড়াশোনা সম্পন্ন করেছেন। ২০০২ সালে, শৈলী চেন্নাইয়ের দ্য এশিয়ান কলেজ অফ জার্নালিজম থেকে সম্প্রচার এবং টেলিভিশন বিভাগ হতে স্নাতকোত্তর সম্পন্ন করেছেন। তিনি ব্রিটিশ ব্রডকাস্টিং কর্পোরেশনের সাংবাদিকতার স্কুল থেকে সম্প্রচারের প্রশিক্ষণ নেন। তিনি সিএনবিসি, এনডিটিভি এবং ইটি নাও-এ কাজ করেছেন।
তিনি এনডিটিভি ২৪x৭-এর মার্কেটস অ্যান্ড কর্পোরেট অ্যাফেয়ার্স-এর সম্পাদক হিসাবে এবং এনডিটিভি প্রফিট-এর সিনিয়র নিউজ এডিটর-কর্পোরেট হিসাবে পাঁচ বছরেরও বেশি সময় ধরে কাজ করেছেন এবং পরবর্তীতে ইটি নাও-এর সাথে তিন বছর যাবত কাজ করেছেন। তিনি জি২০, ওয়ার্ল্ড ইকোনমিক ফোরাম, দ্য ব্রেটন উডস কনফারেন্স ২০১১, ইন্ডিয়া ইকোনমিক সামিট এবং ওয়ার্ল্ড রিটেল কংগ্রেস-এর মতো বেশ কয়েকটি আন্তর্জাতিক অনুষ্ঠানে যোগদান করেছেন। ইমপ্যাক্ট ম্যাগাজিন দ্বারা মিডিয়া, বিপণন ও বিজ্ঞাপনে ভারতের ৫০ জন প্রভাবশালী নারীদের মধ্যে তাঁকে স্থান দেওয়া হয়েছিল। ২০০৮ সালের ২৬/১১ এর মুম্বই জঙ্গি হামলার সময় মুম্বাইয়ের তাজ মহল প্যালেস হোটেলের বাইরে থেকে চোপড়া এবং তাঁর স্বামী শিবনাথ ঠুকরাল সরাসরি খবর পরিবেশন করেছিলেন। একজন উদ্যোক্তা হওয়ার পূর্বে তিনি ইটি নাও-এর প্রধান উপস্থাপক ছিলেন। তিনি "টি টাইম উইথ শৈলী" নামে গলফ বিষয়ক একটি অনুষ্ঠানের উপস্থাপনা করে থাকেন।
এছাড়াও তিনি চারটি বই লিখেছিলেন। তাঁর উদ্যোগগুলো মধ্যে অন্যতম হচ্ছে ভারতের মহিলা চ্যানেল "শিদ্যপিপল.টিভি" এবং "গলফিংইন্ডিয়ান.কম"। তাঁর বইগুলোর মধ্যে পেঙ্গুইন দ্বারা প্রকাশিত ফেমিনিস্ট রানী, র‍্যান্ডম হাউজ দ্বারা প্রকাশিত হোয়েন আই ওয়াজ ২৫, টাইমস বুকস দ্বারা প্রকাশিত বার্ডিস ইন বিজনেস এবং র‍্যান্ডম হাউজ দ্বারা প্রকাশিত বিগ কানেক্ট - সোশ্যাল মিডিয়া অ্যান্ড ইন্ডিয়ান পলিটিকস অন্যতম।
গোয়েন স্টেফানি

গোয়েন রেনে স্টেফানি (; জন্ম ৩রা অক্টোবর ১৯৬৯) একজন মার্কিন গায়িকা,নসঙ্গীত রচয়িতা, অভিনেত্রী এবং রেকর্ড প্রযোজক। তিনি নো ডাউট ব্যান্ডের সহপ্রতিষ্ঠাতা এবং লিড ভোকালিস্ট। ব্যান্ডটির ১৯৯৫ সালের ব্যাপক সফলতা পাওয়া স্টুডিও অ্যালবাম "ট্র্যাজিক কিংডমের" এককসমূহ হচ্ছে "জাস্ট এ গার্ল", "স্পাইডার ওয়েবস" এবং "ডোন্ট স্পিক", পাশাপাশি পরবর্তী অ্যালবামগুলোর গানগুলো হলো " হেই বেবি" এবং "ঔটস মাই লাইফ"।
ব্যান্ডটির ভাঙ্গনের সময়, স্টেফানি ২০০৪ সালে তার প্রথম স্টুডিও অ্যালবাম "লাভ. অ্যাঞ্জেল. মিউজিক. বেবি." প্রকাশের মাধ্যে তার একক পপ সঙ্গীতজীবনের সূচনা করেন। ১৯৮০র দশকের পপ সঙ্গীত থেকে অনুপ্রাণিত অ্যালবামটি সমালোচক ও বাণিজ্যিক উভয় দিক থেকে সফলতা পেয়েছিল। অ্যালবামটিতে "হোয়াট ইউ ওয়েটিং ফর?", "রিচ গার্ল", "হোলাব্যাক গার্ল" এবং "কুল"সহ মোট ছয়টি গান অন্তর্ভুক্ত ছিল। "হোলাব্যাক" ১০ লক্ষ সংস্করণ বিক্রি হওয়া প্রথম মার্কিন ডাউনলোড হওয়ার পাশাপাশি বিলবোর্ড হট ১০০-তে শীর্ষ স্থানে পৌঁছায়। ২০০৬ সালে স্টেফানি তার দ্বিতীয় স্টুডিও অ্যালবাম "দ্য সুইট এস্কেপ"। অ্যালবামটির এককগুলোর মধ্যে ছিল "উইন্ড ইট আপ" এবং "দ্য সুইট এস্কেপ"। "দ্য সুইট এস্কেপ" এককটি "বিলবোর্ড" হট ১০০-এ ২০০৭ সালের বছরের শেষ চার্টে তৃতীয় স্থানে ছিল। তার তৃতীয় একক অ্যালবাম "দিস ইজ হোয়াট ট্রুথ ফিলস লাইক" (২০১৬) "বিলবোর্ড" ২০০ চার্টে প্রথম স্থানে পৌঁছানো তার প্রথম একক অ্যালবাম।
কিয়েরা চ্যাপলিন

কিয়েরা চ্যাপলিন (জন্ম ১লা জুলাই ১৯৮২) একজন আইরিশ বংশোদ্ভূত ব্রিটিশ আমেরিকান অভিনেত্রী এবং মডেল। তিনি ইংরেজি চলচ্চিত্র নির্মাতা চার্লি চ্যাপলিনের এর নাতনী এবং আমেরিকান নাট্যকার ইউজিন ওনিল এর প্র-দৌহিত্রী।
কিয়েরা ভিক্টোরিয়া চ্যাপলিন উত্তর আয়ারল্যান্ডের বেলফাস্টে জন্মগ্রহণ করেন। তিনি ইউজিন চ্যাপলিন ও তাঁর স্ত্রী বার্নাডেটের জ্যেষ্ঠ কন্যা। নব্বইয়ের দশকের মাঝামাঝি তাঁর মা-বাবার বিবাহ বিচ্ছেদ হওয়া পর্যন্ত, তিনি তাঁর বাবার মতোই সুইজারল্যান্ডের কর্সিয়ার-সুর-ভেভে শহরে বড় হয়েছেন। তিনি মহিলা ও শিশুদের অধিকার বারবার প্রচার করতে নিজের জনপ্রিয়তাকে ব্যবহার করেছিলেন। ২০১৯ সালের মার্চ থেকে তিনি প্যারিসের ফন্ডেশন ফ্লেউর ডু ডেসার্ট এর সভাপতি ছিলেন। এটির প্রতিষ্ঠাতা ছিলেন মানবাধিকারকর্মী, মডেল এবং প্রচুর বিক্রীত বইয়ের লেখক ওয়ারিস ডিরি। কিয়েরা চ্যাপলিনের জন্য, ডেজার্ট ফ্লাওয়ার ফাউন্ডেশনের প্রতি তাঁর প্রতিশ্রুতিবদ্ধতা ছিল একটি নতুন কাজ। বিখ্যাত চার্লি চ্যাপলিনের নাতনী কিয়েরা, তাঁর অসংখ্য কাজ থাকা সত্ত্বেও এমন একটি জীবনের উদ্দেশ্য খুঁজে পেয়েছিলেন যা বিশেষত তাঁর হৃদয়ের খুব কাছের। ২০২০ সালের ১০ই জানুয়ারী চ্যাপলিন, প্রথম " কিয়েরা চ্যাপলিন ডেজার্ট ফ্লাওয়ার স্কুল " চালু করেন সিয়েরা লিওনের (পশ্চিম আফ্রিকা) ৪০০ শিশুর জন্য। 
ষোল বছর বয়সে, চ্যাপলিন প্যারিসে চলে আসেন, যেখানে তিনি মডেলিং সংস্থা নেক্সট মডেল ম্যানেজমেন্টের হয়ে কাজ করার জন্য চুক্তি স্বাক্ষর করেন।
মডেলিং জীবনে "ভোগ " এবং "এলি -"র মতো ফ্যাশন পত্রিকায় চ্যাপলিনের ছবি দেখা গেছে। এর পাশাপাশি তিনি ২০০২ সালের পিরেলি ক্যালেন্ডারেও স্থান পেয়েছিলেন। ২০১০ সালে ফ্যাশন এবং লাইফস্টাইলের জন্য ভিয়েনা অ্যাওয়ার্ডস কর্তৃক তিনি একটি "লাইফস্টাইল আইকন" পুরস্কার পেয়েছিলেন। মডেলিংয়ের পাশাপাশি চ্যাপলিন একজন চলচ্চিত্র অভিনেত্রী ও প্রযোজক। হলিউড ভিত্তিক চলচ্চিত্র সংস্থা লাইমলাইট প্রোডাকশনে তার ৩০% অংশীদারীত্ব রয়েছে। এটি তাঁর দাদুর শেষ আমেরিকান চলচ্চিত্রের নামানুসারে তৈরি। তিনি "দ্য ইম্পর্টান্স অফ বিইং আর্নেস্ট " (২০০২), বলিউড প্রযোজনা "যাতনা "(২০০৫) এবং চৌরাহেঁ (২০১২), জীবিনীমূলক চলচ্চিত্র " "(২০০৬), পিটার ফন্ডা চলচ্চিত্র "জাপান " (২০০৮) এর মতো চলচ্চিত্রগুলিতে সহ অভিনেত্রী হিসেবে অভিনয় করেছেন। টমাসো রোসেলিনীর ইতালীয় কৌতুক নাটক "ইন্টারনো জিওর্নো "(২০১১) তে তাঁর একটি বিশিষ্ট ভূমিকা ছিল। 
কিয়েরা ২০১৮ সালে 'চ্যাপলিন অ্যাওয়ার্ডস এশিয়া' তৈরি করেছিলেন যেটি বিশাল সাফল্য পেয়েছিল এবং এএমএফএআর (এইডস গবেষণা জন্য ফাউন্ডেশন) এর সাথে এর তুলনা করা হয়েছে। তিনি এখন বলিউড এবং রাশিয়ায় এটি প্রসারিত করার পরিকল্পনা করছেন।
নায়না দেবী (সঙ্গীতশিল্পী)

নায়না দেবী (২৭ সেপ্টেম্বর ১৯১৭ - ১নভেম্বর ১৯৯৩; এছাড়াও নায়না রিপজিত সিং নামে পরিচিত) ভারতের গায়িকা ছিলেন। তিনি হিন্দুস্তানি শাস্ত্রীয় সংগীতে তার অবদানের জন্য তিনি সুপরিচিত। যদিও তিনি দাদরা ও গজল গাইতেন। তিনি অল ইন্ডিয়া রেডিওতে এবং পরবর্তীতে দূরদর্শনের একজন সংগীত প্রযোজক ছিলেন।
তিনি কৈশোরে গিরিজা শঙ্কর চক্রবর্তীর অধীনে সংগীত প্রশিক্ষণ শুরু করেছিলেন, পরবর্তীতে তিনি ১৯৫০-এর দশকে রামপুর-সহসওয়ান ঘরানার উস্তাদ মুস্তাক হুসেইন খান এবং বারাণসী ঘরানার রসুলান বাঈয়ের থেকে সংগীতে প্রশিক্ষণ গ্রহণ করেছিলেন। কলকাতার এক সম্ভ্রান্ত পরিবারে জন্মগ্রহণ করা নায়না দেবী মাত্র ষোল বছর বয়সে কাপুরথালা রাজ্যের রাজপরিবারে বিবাহিত হয়েছিলেন এবং ১৯৪৯ সালে তার স্বামী মারা যাওয়ার পরেই তিনি কনসার্টে গান শুরু করেছিলেন এবং তিনি দিল্লিতে চলে আসেন। ১৯৭৪ সালে, তিনি ভারত সরকার প্রদত্ত চতুর্থ সর্বোচ্চ বেসামরিক সম্মান পদ্মশ্রী পুরস্কার লাভ করেছিলেন।
নায়না দেবী ১৯১৭ সালের ২৭শে সেপ্টেম্বর তারিখে তৎকালীন ব্রিটিশ ভারতের কলকাতায় এক সম্ভ্রান্ত বাঙালি পরিবারে নীলিনা সেন নামে জন্মগ্রহণ করেছিলেন। তাঁর ঠাকুরদা ছিলেন ব্রাহ্মসমাজ আন্দোলনের জাতীয়তাবাদী নেতা এবং সমাজ সংস্কারক কেশবচন্দ্র সেন। তিনি পাঁচ ভাইবোনের মধ্যে চতুর্থ। তাঁর ভাইবোনেরা হলেন সুনীত, বিনীতা, সাধনা এবং প্রদীপ। বাবা সরল চন্দ্র সেন (যিনি একজন উকিল ছিলেন) ও মা নির্মলা (নেলি)-র কাছেই নীলিনা তাঁর শৈশব অতিবাহিত করেছিলেন। তাঁর চাচা পাঁচু যখন তরুণ নীলিনাকে স্থানীয় মঞ্চ নাটক আঙ্গুরবালার একটি কনসার্টে নিয়ে গিয়েছিলেন, তখন থেকেই তিনি সংগীতের প্রতি আগ্রহী হয়েছিলেন এরপরে, মসজিদ বাড়ি রাস্তার আঙ্গুরবালার বাড়িতেই তিনি গান শোনার জন্য যেতেন। অবশেষে তিনি, গিরিজা শংকর চক্রবর্তী অধীনে নয় বছর (১৮৮৫-১৯৪৮) যাবত প্রশিক্ষণ গ্রহণ করেছিলেন; যিনি একজন অসাধারণ গায়ক এবং শিক্ষক ছিলেন, তিনি বাংলায় খেয়াল ঐতিহ্যটি পুনরুজ্জীবিত করার জন্য সুপরিচিত। 
১৯৩৪ সালে মাত্র ১৬ বছর বয়সে তিনি কাপুরথালা রাজ্যের রাজা চরণজিৎ সিংয়ের তৃতীয় পুত্র রিপজিত সিংয়ের (জন্ম ১৯০৬) সাথে বিবাহ বন্ধনে আবদ্ধ হয়েছিলেন। বিয়ের পরে তিনি পাঞ্জাবের কাপুরথালায় চলে যান। তাঁকে গান গাইতে অনুমতি দেওয়া হয়নি। ১৯৪৯ সালে তাঁর স্বামী মারা যাবার সময়ে তিনি ৩২ বছর বয়সী ছিলেন। নায়না দেবী তাঁর জীবনের শেষের দিকে কীর্তনের ঐতিহ্যবাহী রূপের প্রতি আগ্রহী হয়েছিলেন, তিনি বৃন্দাবনে গিয়ে তা শিখতেন এবং পরবর্তীকালে তাঁর তিনজন প্রবীণ শিষ্যকে কীর্তনের এই রূপটি প্রশিক্ষণ দিতেন।
ঐশ্বর্যা নাগ

ঐশ্বর্যা নাগ একজন ভারতীয় চলচ্চিত্র অভিনেত্রী এবং একজন মডেল, তিনি দক্ষিণ ভারতীয় ছবিতে অভিনয় করে থাকেন, তিনি মূলত কন্নড় চলচ্চিত্রে অভিনয় করে থাকেন। তিনি মডেলিং করার পর তিনি "নীনে নীনে" (২০০৮) ছবিতে অভিনয়ের মধ্য দিয়ে তার অভিনয় জীবন শুরু করেন। তিনি কন্নড় ছবি "জলি ডেইজ" (২০০৯) এবং "কাল মানজা" (২০১০) এ অভিনয় করে খ্যাতি অর্জন করেন।
২০০৮ সালে মুক্তিপ্রাপ্ত ছবি "নীনে নীনে" তে অভিনয়ের মাধ্যমে ঐশ্বর্যা নাগ এর চলচ্চিত্রে মুখ্য অভিনেত্রী হিসাবে অভিষেক ঘটে, তার বিপরীতে অভিনয় করেন ধন্য ও অনন্ত নাগ। সে সময় তার বয়স ছিল মাত্র ১৬ বছর। এই ছবিটি চাপের সাথে কাজ করে এবং প্রযুক্তিবিদদের ঝামেলা মোকাবেলা করেছে এবং এগুলো পরিপক্কভাবে মোকাবেলা করার জন্য প্রশংসা লাভ করে। ঐশ্বর্যা অনন্ত নাগের বিরুদ্ধে নিজেকে ধরে রেখে দারুণ প্রশংসা লাভ করেন, এই ছবিতে অনন্ত নাগ তাঁর বাবার ভূমিকায় অভিনয় করেন। এরপর তিনি এমডি শ্রদ্ধার ছবি "জলি ডেজে" অভিনয় করেন। এটি ছিল তেলুগু ভাষায় জনপ্রিয় ছবি "হ্যাপি ডেজ" এর পুনঃনির্মাণ, ছবিটি সমালোচকদের নিকট বেশ প্রশংসিত হয়, তারা তাকে "কন্নড় চলচ্চিত্রের খুব ভাল নায়িকা উপাদান" বলে অভিহিত করে।
সংক্ষিপ্ত বিরতির পরে নাগকে কমেডি ছবি "কাল মনজা"-তে অভিনয় করতে দেখা যায়, ছবিটিতে অভিনেতা কোমল কুমারও অভিনয় করেন। ছবিটি অনুকূল পর্যালোচনার সাথে প্রশংসিত হয়েছিল এবং তার অভিনয় সমালোচকদের কাছে প্রশংসিত হয়েছিল। এরপর তিনি বিজয় রাঘভেন্দ্রের বিপরীতে "ভিঘনা" ছবিতে চুক্তিবদ্ধ হন, তবে ছবিটি নির্মাণ প্রক্রিয়ায় বেশ কিছু বিলম্ব হয়। ২০১৩ সালে তাঁর সবচেয়ে বেশি সংখ্যক ছবি মুক্তি পেতে দেখা যায়, যার মধ্যে প্রজওয়াল দেবরাজ অভিনীত "জিদ্দি" ছবিটি প্রথম মুক্তি পেয়েছিল। তিনি কমেডি চলচ্চিত্র "লুজগালুতে" অভিনয় করেন, বিজয় রাঘবেন্দ্রের বিপরীতে আরেকটি কমেডি ছবি হলো "চেল্লা পিল্লি", চেতন চন্দ্রের বিপরীতে আরো একটি রোম্যান্টিক কমেডি "পাতাইসু এন্ড যাত্রে"। তিনি টি. এস. নাগভরণ পরিচালিত পরবর্তী ছবি "বসুন্ধরায়" মুখ্য চরিত্রে অভিনয় করেছেন। "মুড্ডু মানসে" ছবিতে ঐশ্বর্যা নাগ একটি মুখ্য ভূমিকায় অভিনয় করছেন যেখানে তাকে সহজেই রয়্যাল এনফিল্ড চালিয়ে যেতে দেখা যায়। এই ভূমিকায় অভিনয়ের জন্য সমালোচকদের কাছ থেকে তিনি প্রচুর প্রশংসা লাভ করেন। নাগ ২০১৫ সালে "যাত্রে" ছবিতে একজন মিডিয়া রিপোর্টার হিসাবে অভিনয় করেন। নাগ বর্তমানে তার পরবর্তী ছবি ""দ্য গুলাবি স্ট্রিট"" এর শুটিং করছেন এবং ছবিটিতে মুখ্য চরিত্রে অভিনয় করছেন, ছবিটি অস্পষ্টভাবে বলিউডি ছবির রেওয়াজ দ্বারা অনুপ্রাণিত হয়েছে।
মারিয়া মের্কাদের

মারিয়া দে লা আসুনিসান মের্কাদের ফোর্ডাডা (৬ মার্চ ১৯১৮ – ২৬ জানুয়ারি ২০১১১) একজন স্প্যানিশ চলচ্চিত্র অভিনেত্রী যিনি ১৯২৩ থেকে ১৯৯২ পর্যন্ত ৪০ টি ছবিতে অভিনয় করেছিলেন। তিনি চলচ্চিত্র পরিচালক ভিটোরিও ডি সিকারের দ্বিতীয় স্ত্রী ছিলেন। ১৯৪০ সালে মেক্সিকোয় তার সৎ ভাই রামান মারক্যাডার লিওন ট্রটস্কিকে হত্যা করেছিলো।
স্বপ্না দত্ত

স্বপ্না দত্ত চালসানী (জন্ম: ৩০শে আগস্ট ১৯৮১) হলেন হায়দরাবাদে বসবাসরত একজন ভারতীয় চলচ্চিত্র নির্মাতা। স্বপ্না দত্ত ভারতের বিখ্যাত চলচ্চিত্র নির্মাতা ও বৈজয়ন্তী মুভিজের প্রতিষ্ঠাতা সি. অশ্বিনী দত্ত-র কন্যা। তিনি ২০০০ সালে "আজাদ" নামক চলচ্চিত্রের সহযোগী প্রযোজক হিসাবে মাত্র ১৮ বছর বয়সে চলচ্চিত্র নির্মাণে তাঁর জীবন শুরু করেছিলেন। তাঁর প্রথম প্রকল্পের পরেই স্বপ্না সহ-প্রযোজিত চলচ্চিত্রগুলোতে তাঁর বাবার সাথে বৈজয়ন্তী মুভিজের ব্যানারে এবং তাঁর বোন প্রিয়াঙ্কা দত্ত চালসানীর সাথে কাজ করা শুরু করেছেন। প্রিয়াঙ্কা এবং স্বপ্না দুজনে ২০১৪ সালে স্বপ্না সিনেমা ঘর পুনরুদ্ধার করেছেন।
স্বপ্না দত্ত ১৯৮১ সালের ৩০শে আগস্ট তারিখে ভারতের অন্ধ্র প্রদেশ বিজয়ওয়াড়ায় তেলুগু চলচ্চিত্র জগতের স্বনামধন্য চলচ্চিত্র নির্মাতার পরিবারে জন্মগ্রহণ করেছেন। স্বপ্না দত্ত সি. অশ্বিনী দত্ত এবং বিনয় কুমারীর জ্যেষ্ঠ কন্যা, তাঁর বাবা সি. অশ্বিনী দত্ত তেলুগু চলচ্চিত্র জগতের একজন বিখ্যাত চলচ্চিত্র নির্মাতা এবং বৈজয়ন্তী মুভিজের প্রতিষ্ঠাতা। স্বপ্নার দুটি ছোট বোন রয়েছে; প্রিয়াঙ্কা দত্ত চালসানী (যিনি স্বপ্নার এবং বাবার সাথে চলচ্চিত্র নির্মাণের কাজ করেন) এবং শ্রাবন্তী দত্ত (যিনি একজন ব্যবসায়ী এবং বিভিন্ন চলচ্চিত্রে সহ-প্রযোজনা করেন)। স্বপ্না দত্ত ওহাইও ইউনিভার্সিটি থেকে এমবিএ ডিগ্রি অর্জন করেছেন। ২০১০ সালের ১৯শে ডিসেম্বর তারিখে স্বপ্না প্রসাদ বর্মার সাথে বিবাহ বন্ধনে আবদ্ধ হয়েছেন।
ওহাইও বিশ্ববিদ্যালয়ের বিজনেস ম্যানেজমেন্ট বিভাগের অধ্যয়নের সময়, তিনি নিজের পিতাকে সহায়তা করার পাশাপাশি বিদেশে চলচ্চিত্রের চিত্রায়নের সময়সূচী দেখভাল করতেন। স্বপ্না বুঝতে পেরেছিলেন যে, আরও কিছু শিক্ষা গ্রহণ করে নিজেকেই নিজের জন্য মিডিয়া জগতে একটি পথ তৈরি করতে হবে। ওহাইও বিশ্ববিদ্যালয় থেকে এমবিএ করার পরে, ২০০৬ সালে হায়দ্রাবাদে স্বপ্না বৈজয়ন্তী টেলিভেঞ্চার প্রাইভেট লিমিটেড প্রতিষ্ঠা করেছিলেন, যা তেলুগু ভাষার জনপ্রিয় চ্যানেলের জন্য একটানা বিভিন্ন অনুষ্ঠান তৈরির মাধ্যমে টেলিভিশন শিল্পের রুপ বদলে দিয়েছিল। ২০০৮ সালের ৭ই অক্টোবর তারিখে, অন্ধ্র প্রদেশের তৎকালীন মুখ্যমন্ত্রী ড. ইয়েদুগুরি সন্দিন্তি রাজশেখর রেড্ডি একটি স্থানীয় টেলিভিশন চ্যানেল চালু করেছিলেন - যা প্রচলিত ছোট্ট পর্দায় বৈজয়ন্তী টেলিভিশন প্রাইভেট লিমিটেডের উদ্যোগে প্রতিষ্ঠিত হয়েছিল। এই চ্যানেলের উদ্বোধনী অনুষ্ঠানে টলিউডের চূড়ামণি ডক্টর আক্কেনেনি নাগেশ্বর রাও উপস্থিত ছিলেন। তিনি এই স্থানীয় টেলিভিশন চ্যানেলটিকে স্যাটেলাইট টেলিভিশন পরিষেবাতে অন্তর্নিবেশিত করার পরিকল্পনা করছেন। এই কৌশলটি নিয়ে এখনও কাজ করা হচ্ছে। এর ফলে, দর্শকেরা টেলিভিশন দেখার অভিজ্ঞতার নতুন যুগে আসবেন।
মারিয়া মারকেডার

মারিয়া কারলা মারকেডার (২৮ নভেম্বর, ১৯৬৫ - ২৯ শে মার্চ, ২০২০) একজন মার্কিন সাংবাদিক এবং সংবাদ নির্মাতা, যিনি তিন দশকেরও বেশি সময় ধরে সিবিএস নিউজের পক্ষে কাজ করেছিলেন। কম্পিউটার স্প্যাম সম্পর্কে একটি সিবিএস বৈশিষ্ট্য প্রতিবেদন উৎপাদন করার জন্য, মারক্যাডার ২০০৪ সালে একটি ব্যবসায়িক এমি পুরস্কার জিতেছিলেন। ২০২০ সালে, তিনি নিউইয়র্ক সিটিতে প্রাদুর্ভাবের সময় কভিড -১৯-এ মারা গিয়েছিলেন।
১৯৬৫ সালের ২৮ নভেম্বর নিউ ইয়র্ক সিটিতে ম্যানুয়েল এবং গ্ল্যাডিস মারক্যাডারে মারিয়া জন্মগ্রহণ করেন। তিনি ডমিনিকান একাডেমিতে পড়াশোনা করেন তারপরে ১৯৮৭ সালে তিনি নতুন রোচেল কলেজ থেকে স্নাতক হন। 
মারক্যাডার ১৯৮৭ সালে কোম্পানির পেজ প্রোগ্রামে সিবিএস নিউজের হয়ে কাজ শুরু করেছিলেন, তারপরে সিবিএস নিউজপাথে তার সংবাদ জীবন শুরু করেছিলেন, যেখানে তিনি সিবিএসের সহযোগী সংগঠনে বিতরণের জন্য কন্টেন্ট তৈরি করেছিলেন। তিনি নেটওয়ার্কের বিদেশী এবং জাতীয় নিউজ ডেস্কেও কাজ করেছিলেন, প্রিন্সেস ডায়ানার মৃত্যু এবং ১১ ই সেপ্টেম্বরের হামলার উপর ব্রেকিং নিউজ তৈরি করতে সহায়তা করেছিলেন। 2004 সালে, মারক্যাডার কম্পিউটার স্প্যামের উপর একটি "সিবিএস নিউজ রবিবার মর্নিং" ফিচার রিপোর্টটি "দ্য লিটল ইঞ্জিন যে স্প্যান, স্প্যাম" তৈরি করতে সহায়তা করার জন্য ব্যবসায় এবং আর্থিক প্রতিবেদনের জন্য একটি এ্যামি অ্যাওয়ার্ড অর্জন করেছিল । 
মারক্যাডারকে প্রতিভাবান কৌশলী হিসাবে ২০১৬ সালে তাকে পরিচালক পদে নিয়োগ দেওয়া হয়েছিল যেখানে তিনি কর্মক্ষেত্রের বৈচিত্র্যময় করতে এবং এশিয়ান আমেরিকান সাংবাদিক সমিতি (এএজেএ), ন্যাশনাল লেসবিয়ান এবং সমকামী সাংবাদিক সমিতি এবং ন্যাশনাল অ্যাসোসিয়েশন অব ব্ল্যাক জার্নালিস্টের সাথে সিবিএস নিউজের অংশগ্রহণকে সমন্বিত করতে সহায়তা করেছিলেন। । তিনি ২০০৪ সালে শিকাগোতে এএজেএর নির্বাহী নেতৃত্বের প্রোগ্রাম থেকে স্নাতক ডিগ্রি অর্জন করেছিলেন।
মৃত্যুর আগে দুই দশকেরও বেশি সময় ধরে, মারক্যাডার ক্যান্সার এবং অসংখ্য অসুস্থতার সাথে লড়াই করেছিলেন। ২০২০ সালের ফেব্রুয়ারির শেষ সপ্তাহে, তিনি নিউইয়র্কের একটি হাসপাতালে ২২ শে মার্চ, ২০২০ - এ -২০১৯–২০ করোনাভাইরাসের বৈশ্বিক মহামারীতে আক্রান্ত হওয়ার আগে একটি মেডিকেল ছুটি নিয়েছিলেন।
অনু প্রভাকর

অনু প্রভাকর (জন্ম ৯ নভেম্বর ১৯৮০), তিনি তাঁর বিবাহের পরের নাম অনু প্রভাকর মুখার্জি নামেও পরিচিত, তিনি একজন ভারতীয় চলচ্চিত্র অভিনেত্রী, তিনি মূলত কন্নড় ছবিতে অভিনয় করেছেন এবং তিনি ম্যাঙ্গালোরের বাসিন্দা।
অনু ভারত হেভী ইলেকট্রিক্যালসের কর্মচারী এম. ভি. প্রভাকর এবং ডাবিং শিল্পী ও অভিনেত্রী গায়ত্রী প্রভাকরের ঘরে জন্ম গ্রহণ করেন। তার এক বড়ো ভাই আছে, নাম তার বিক্রম। অণু বেঙ্গালুরুর মল্লেশ্বরম শহরতলিতে বেড়ে ওঠেন এবং সেখানে নির্মলা রানী উচ্চ বিদ্যালয়ে পড়াশোনা করেন। এই সময়ে তিনি কন্নড় চলচ্চিত্র "চপলা চেন্নিগারাইয়া" (১৯৯০), "শান্তি ক্রান্তি" (১৯৯১) এবং ইংরেজি চলচ্চিত্র "মিস্ট্রিজ অব দ্য ডার্ক জাঙ্গল" (১৯৯০) এ শিশু শিল্পী হিসাবে অভিনয় করেন। যখন তিনি নায়িকা হিসাবে তার কর্ম জীবন শুরু করেন তখন তিনি কলেজ এর পড়াশোনা বাদ দেন, পরে তিনি দূর শিক্ষণের মাধ্যমে কর্ণাটক বিশ্ববিদ্যালয় থেকে সমাজবিজ্ঞানে স্নাতকোত্তর ডিগ্রি অর্জন করেন।
অনু ১৯৯৯ সালে শিব রাজকুমারের বিপরীতে "হৃদয়ে হৃদয়ে" ছবি দিয়ে নায়িকা হিসাবে আত্মপ্রকাশ করেন এবং শীঘ্রই কন্নড় চলচ্চিত্রের শীর্ষ নায়িকা হয়ে উঠেন। তিনি সুপারস্টার বিষ্ণুবর্ধনের সাথে "সুরাপ্পা", "জামিন্দারু", "হৃদয়াবান্তা", "সাহুকারা" এবং "বর্ষার" মতো বেশ কয়েকটি ছবিতে অভিনয় করেছেন। তিনি কয়েকটি তামিল চলচ্চিত্রেও অভিনয় করতে গিয়েছিলেন।
দ্বাদশ শতাব্দীর কন্নড় কবি আক্কা মহাদেবীর জীবন অবলম্বনে তার আসন্ন ২০২০ সালে নির্মিতব্য ছবিতে তিনি দ্বৈত চরিত্রে অভিনয় করেছেন; একজন কবি এবং অন্যটি জ্যোতির ভূমিকায়, ছবিতে জ্যোতি কবির উপর পিএইচডি করছেন।
অনু প্রভাকর বিভিন্ন ছবিতে অভিনয়ের জন্য 'অভিনেত্রী সরস্বতী' উপাধিতে বেঙ্গালুরুর কোলদা মঠ অণু প্রভাকরকে সম্মানিত করে। তিনি অন্যান্য পুরস্কার যেমন 'কন্নড় রাজ্য সরকারের শ্রেষ্ঠ অভিনেত্রীর পুরস্কার ২০০০-০১' এবং 'সিনেমা এক্সপ্রেস শ্রেষ্ঠ অভিনেত্রী' পুরস্কার লাভ করেন।
২০০৯ সালে তিনি অলাভজনক সংস্থা টিচএইডস-এর দ্বারা নির্মিত এইচআইভি/এইডস এর উপর তৈরী শিক্ষামূলক অ্যানিমেটেড সফ্টওয়্যার টিউটোরিয়ালে তার কণ্ঠ দেন।
অনু ২০০২ সালের মার্চ মাসে অভিনেত্রী জয়ন্তীর পুত্র কৃষ্ণ কুমারকে বিয়ে করেন। তাদের মধ্যে মত পার্থক্যের কথা উল্লেখ করে ২০১৪ সালের জানুয়ারি মাসে তাদের বিবাহবিচ্ছেদ হয়ে যায়। ২০১৬ সালের এপ্রিলে তিনি মডেল থেকে অভিনেতায় পরিনত হওয়া রঘু মুখার্জিকে বিয়ে করেন। তাদের একটি মেয়ে রয়েছে যার নাম নন্দনা।
মোনা শৌরি কাপুর

মোনা শৌরি কাপুর (৩রা ফেব্রুয়ারি ১৯৬৪ - ২৫শে মার্চ ২০১২) একজন ভারতীয় চলচ্চিত্র প্রযোজক ছিলেন। তিনি সত্তি শৌরির কন্যা এবং বলিউড চলচ্চিত্র নির্মাতা বনি কাপুরের প্রথম স্ত্রী ছিলেন। তাঁর একটি ছেলে এবং একটি মেয়ে রয়েছে; যাদের নাম বলিউড অভিনেতা অর্জুন কাপুর এবং কন্যা অনশুলা কাপুর।
মোনা শৌরি কাপুর ১৯৬৪ সালের ৩রা ফেব্রুয়ারি তারিখে ভারতের দিল্লিতে জন্মগ্রহণ করেছিলেন। তিনি ১৯৮৩ সালে বলিউডের চলচ্চিত্র নির্মাতা বনি কাপুরের সাথে বিবাহ বন্ধনে আবদ্ধ হয়েছিলেন; যাঁর সাথে তাঁর দুটি সন্তান (অর্জুন কাপুর এবং অনশুলা কাপুর) রয়েছে। তাঁর ছেলে, অর্জুন কাপুর ২০১২ সালে হাবিব ফয়সল পরিচালিত "ইশকজাদে"-এ অভিনয়ের মাধ্যমে হিন্দি চলচ্চিত্র জগতে প্রবেশ করেছেন। অন্যদিকে, অঙ্কুলা কাপুর ইকোলে মন্ডিয়েল ওয়ার্ল্ড স্কুল থেকে স্নাতক শেষ করার পরে নিউ ইয়র্কের কলম্বিয়া বিশ্ববিদ্যালয়ের অধীনে বার্নার্ড কলেজ হতে পড়াশোনা শেষ করে গুগল ভারতের সাথে কাজ করছিলেন। ১৯৯৬ সালে, বনি কাপুরের সাথে বিচ্ছেদ হওয়ার পরে, মোনা শৌরি তাঁর শ্বশুরবাড়ির মানুষদের সাথেই থাকতেন। ২০১২ সালের ২৫শে মার্চ তারিখে, তাঁর মৃত্যুর পূর্ব পর্যন্ত তিনি তাঁর দুই সন্তানের সাথে সেখানেই থাকতেন।
মোনা শৌরি কাপুর ফিউচার স্টুডিওর প্রধান নির্বাহী ছিলেন, যেটি মুম্বইয়ের সম্পূর্ণ সজ্জিত অন্দর (ইনডোর) শ্যুটিং স্টুডিও, যা চলচ্চিত্র চিত্রায়নের বৃহত্তম কেন্দ্র। মোনা তাঁর কর্মজীবনে বেশ কয়েকটি ক্ষেত্রে কাজ করেছিলেন; তিনি সফলভাবে 'বিজনেস এইডস' এবং 'মেশিন এক্সপোর্টস'-এর কার্য পরিচালনা করেছিলেন, যেখানে তাঁর সাথে আরও অনেকে ছিলেন। এফসিএল-এর পরিচালক হিসাবে তিনি "শীশা" (এই চলচ্চিত্রে মিঠুন চক্রবর্তী, মুনমুন সেন এবং মল্লিকা সারাভাইয়ের মতো অভিনয়শিল্পীরা অভিনয় করেছেন) ও "ফরিশ্তে" (এই চলচ্চিত্রে ধর্মেন্দ্র, বিনোদ খান্না, শ্রীদেবী এবং রজনীকান্ত-এর মতো অভিনয়শিল্পীরা অভিনয় করেছেন)-এর মতো চলচ্চিত্রের সহ-প্রযোজক ছিলেন। ২০০৫ সালে মোনা ইন্ডিয়ান টেলি অ্যাওয়ার্ডের জুরি সদস্য হিসাবেও কাজ করেছিলেন। তিনি "হেরা ফেরি" (স্টার প্লাসে প্রচারিত টেলিভিশন অনুষ্ঠান, যেখানে শেখর সুমন, রিমা লাগু এবং তানাজ করিম অভিনয় করেছেন), "যুগ" (দূরদর্শনে প্রচারিত), "বিলায়তী বাবু" (দূরদর্শনে প্রচারিত) এবং "ক্যায়সে কহুঁ" (টিভি)-এর মতো সফল টেলিভিশন অনুষ্ঠানে কাজ করেছিলেন। "যুগ" দর্শকের পাশাপাশি মিডিয়া এবং পৃষ্ঠপোষকদের দ্বারা ব্যাপক প্রশংসিত হয়েছিল।
২০১২ সালের ২৫শে মার্চ তারিখে ক্যান্সার ও উচ্চ রক্তচাপের সাথে লড়াইয়ের পরে একাধিক অঙ্গ ব্যর্থতার কারণে মোনা শৌরি কাপুর মারা যান।
ইউরেশিয়া সুড়ঙ্গ

ইউরেশিয়া সুড়ঙ্গ (তুর্কি: আভ্র্যাস্যা টানেলি) তুরস্কের ইস্তাম্বুলের একটি সড়ক সুড়ঙ্গ, যা বসফরাস নদীর জলরাশির নিচে দিয়ে অতিক্রম করছে। এই সুড়ঙ্গটি আনুষ্ঠানিকভাবে ২০ ডিসেম্বর ২০১৬ সালে খোলা হয় এবং২২ ডিসেম্বর ২০১৬ সালে যানবাহনের জন্য উন্মুক্ত হয়।
৫.৪ কিলোমিটার (৩.৪ মাইল) দ্বি-তল (ডাবল ডেক) সুড়ঙ্গটি ইউরোপীয় অংশের কুমকাপিকে এবং ইস্তাম্বুলের এশীয় অংশের কাদিউলির কোমলিয়ুলের সাথে সুড়ঙ্গ সড়ক সহ ১৪.৬ কিমি (৯.১ মাইল) পথের সাথে সংযুক্ত করে। এটি সমুদ্র উপকূলের নিচে বসফরাসকে সর্বোচ্চ ১০৬ মিটার গভীরতায় অতিক্রম করে। এটি ২৯ অক্টোবর ২০১৩ সালে চালু হওয়া অন্তঃসামুদ্রিক রেল সুড়ঙ্গ মারমারে থেকে প্রায় ১ কিলোমিটার দক্ষিণে অবস্থিত। দুই মহাদেশের মধ্যে যাত্রায় প্রায় ৫ মিনিট সময় লাগে। উভয় দিকে টোল সংগ্রহ করা হয়; ২০১৮ সালের হিসাবে, গাড়িগুলির জন্য ₺৩৬.৪০ (প্রায় ৪ মার্কিন ডলার) এবং মিনিবাসের জন্য ₺৫৪.৭০(৬ মার্কিন ডলার) টোল নেওয়া হয়।
ইউরেশিয়া সুড়ঙ্গের ধারণাগত ভিত্তি ইস্তাম্বুল মহানগর পৌরসভার পক্ষে ইস্তাম্বুল বিশ্ববিদ্যালয় কর্তৃক গৃহীত ১৯৯৭ সালের পরিবহন মাস্টার প্ল্যানের ফলাফলগুলিতে ফিরে আসে। এই পরিকল্পনার ভিত্তিতে ২০০৩ সালে একটি নতুন বসফরাস পারাপারের জন্য প্রাক-সম্ভাব্যতা সমীক্ষা করা হয়। এই সমীক্ষার ফলাফল অনুসারে, সমাধান হিসাবে একটি সড়ক সুড়ঙ্গের প্রস্তাব দেওয়া হয়, যা সর্বোচ্চ সম্ভাব্যতার সর্বোচ্চ মাত্রা বা শর্ত সরবরাহ করে। 3 [১৩]
সীমা পাহওয়া

সীমা ভার্গব পাহওয়া (১০ ফেব্রুয়ারি ১৯৬২) হলেন একজন ভারতীয় অভিনেত্রী ও চলচ্চিত্র নির্মাতা। তিনি দূরদর্শন চ্যানেলের সোপ অপেরা "হাম লোগ" (১৯৮৪-১৯৮৫)-এ অভিনয় করে খ্যাতি অর্জন করেন। তিনি "বরেলি কি বর্ফী" ও "শুভ মঙ্গল সাবধান" (২০১৭) এবং "বালা" (২০১৯) চলচ্চিত্রে অভিনয় করে তিনটি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেছেন। এছাড়া তিনি "আঁখোঁ দেখি" (২০১৪) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার লাভ করেন।
সীমা দূরদর্শন চ্যানেলের সোপ অপেরা "হাম লোগ" (১৯৮৪-১৯৮৫)-এ বড়কি চরিত্রে অভিনয় করে খ্যাতি অর্জন করেন। এটি ১৯৮৪ সালের ৭ই জুলাই প্রথম প্রচারিত হয়। এতে তার ছোট বোন চুড়কি চরিত্রে অভিনয় করেছিলেন লাভলীন মিশ্র। তিনি দিল্লি ভিত্তিক মঞ্চদল সম্ভব-এর সাথে কাজ করতেন। ১৯৯৪ সালে চলচ্চিত্রে কাজ করার উদ্দেশ্যে তিনি মুম্বই চলে আসেন এবং টেলিভিশন ও মঞ্চনাটকে অভিনয় করতে থাকেন।
তিনি একতা কাপুরের জিটিভির সোপ অপেরা "কসম সে" (২০০৬-২০০৯)-এ মাসি চরিত্রে অভিনয় করেন। ২০০৯ সালে তিনি "ইসমত আপকে নাম ২" টেলিভিশন ধারাবাহিকে তার স্বামী মনোজ পাহওয়া ও তার "হাম লোগ" ধারাবাহিকে সহশিল্পী লাভলীন মিশ্রর সাথে অভিনয় করেন। ২০১৪ সালে তিনি রজত কাপুরের "আঁখোঁ দেখি" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার লাভ করেন। একই বছর তিনি ভিষম সাহনির বিদ্রুপাত্মক মঞ্চনাটক "সাগ মিট"-এ অভিনয় করে সমাদৃত হন। এটি মধ্যবিত্ত শ্রেণির গল্প নিয়ে মঞ্চস্থ একটি নিরীক্ষাধর্মী নাটক, এতে তিনি মঞ্চায়ন কালে রান্না করেন এবং তা দর্শকদের খেতে দেওয়া হয়েছিল। এছাড়া তিনি সাহানির গল্পে "ফুলন" মঞ্চনাটকে অভিনয় করেন, এতে একজন নারী একাকীত্বের গল্প বর্ণিত হয়েছে, যে তার বিড়ালের প্রতি মোহগ্রস্থ হয়ে পড়েন।
২০১৭ সালে তিনি প্রণয়ধর্মী হাস্যরসাত্মক "বরেলি কি বর্ফী" ও "শুভ মঙ্গল সাবধান" (২০১৭) চলচ্চিত্রে অভিনয় করে দুটি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন। এরপর তিনি "বালা" (২০১৯) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন। তিনি ২০১৯ সালে "রামপ্রসাদ কি তেহরবি" চলচ্চিত্র দিয়ে পরিচালক হিসেবে আত্মপ্রকাশ করেন। এতে শ্রেষ্ঠাংশে অভিনয় করেন নাসিরুদ্দিন শাহ্, কঙ্কনা সেন শর্মা ও মনোজ পাহওয়া।
সীমা অভিনেতা মনোজ পাহওয়ার সাথে বিবাহ বন্ধনে আবদ্ধ হন। তাদের দুই সন্তান রয়েছে, তারা হলেন কন্যা মনুকৃতি ও পুত্র মায়ঙ্ক। তারা মুম্বইয়ের বারসবায় বসবাস করেন।
কুট্টি পদ্মিনী

কুট্টি পদ্মিনী (জন্ম: ৫ই জুন ১৯৫৬) হলেন দক্ষিণ ভারতের একজন চলচ্চিত্র অভিনেত্রী, যিনি মূলত কলিউডে কাজ করেন। তিনি ১৯৫৯ সালে মুক্তিপ্রাপ্ত "আম্বালা আনজুলাম" নামক চলচ্চিত্রে একজন শিশু শিল্পী হিসেবে অভিনয় করার মাধ্যমে চলচ্চিত্র জগতে প্রবেশ করেছিলেন। তিনি তেলুগু, কন্নড়, মালায়ালাম এবং হিন্দি ভাষার বেশ কয়েকটি চলচ্চিত্রে অভিনয় করেছেন। কৈশোরে মাত্র ১৯ বছর বয়সে তিনি তামিল চলচ্চিত্র জগতে আত্মপ্রকাশ করেছিলেন। তিনি শিবাজি গণেশন, এম জি রামচন্দ্রন, জেমিনি গণেশন, জৈশঙ্কর, রজনীকান্ত এবং কামাল হাসানসহ তামিল চলচ্চিত্রের স্বনামধন্য ব্যক্তিবর্গের সাথে অভিনয় করেছেন।
কুট্টি পদ্মিনী নিজেকে একজন পার্শ্ব অভিনেত্রী হিসেবে চলচ্চিত্র জগতে প্রতিষ্ঠিত করার সময় "পেনামানি আভাল কানমানি", "আভাল আপ্পাদিথান", "আভারগাল", "সাকালাকালা সাম্মান্ধি"-এর মতো জনপ্রিয় চলচ্চিত্রে অভিনয় করেছেন। তিনি বৈষ্ণবী ফিল্মস এন্টারপ্রাইজ লিমিটেডের সাথে টেলিভিশন প্রযোজনার কাজের প্রতি আগ্রহ প্রকাশ করেছিলেন এবং ২০১৬ সালের টেলিভিশন ধারাবাহিক "কৃষ্ণদাসী", "রোমাপুরি পান্ডিয়ান" এবং "রামানুজার" সহ বেশ কয়েকটি টেলিভিশন ধারাবাহিকের প্রযোজনার কাজ করেছেন।
এছাড়াও কুট্টি পদ্মিনী নাদিগার সঙ্গম (দক্ষিণ ভারতীয় শিল্পী সমিতি)-এর একজন নির্বাহী সদস্য, ব্লু ওশান ফিল্মস অ্যান্ড টেলিভিশন একাডেমি-এর একজন পরিচালক, ক্রীড়া স্পোর্টস ফাউন্ডেশন-এর প্রধান নির্বাহী কর্মকর্তা এবং ক্রীড়া কাপ (যেটি ক্রীড়া স্পোর্টস ফাউন্ডেশনের উদ্যোগে গঠিত একটি কাপ, যা যুব ক্রীড়াবিদদের সহায়তা প্রদান করে) নামক প্রতিষ্ঠানের মালিক। তিনি ভারতীয় জনতা পার্টির তামিলনাড়ু রাজ্যের কার্যনির্বাহী কমিটির একজন সদস্য।
কুট্টি পদ্মিনী ১৯৫৫ সালের ৫ই জুন তারিখে ভারতের তামিল নাড়ুর চেন্নাইয়ের একটি আইয়ঙ্গার পরিবারে জন্মগ্রহণ করেছিলেন। তাঁর বাবা শ্রীনীবাস চক্রবর্তী ভারতের মেট্রো-গোল্ডউইন-মেয়ারের মহাব্যবস্থাপক থাকার পাশাপাশি একজন চলচ্চিত্র প্রযোজকও ছিলেন এবং তাঁর মা রাধা, সেই সময়ের খ্যাতিমান অভিনেত্রী ছিলেন। তাঁর মা "জেন্টলম্যান", "অগ্নি নাতচাথিরাম" সহ বেশ কয়েকটি তামিল চলচ্চিত্রে অভিনয় করেছিলেন। মাত্র ১৯ বছর বয়সে চলচ্চিত্র জগতে প্রবেশের কারণে কুট্টি পদ্মিনী যথাযথ স্কুল শিক্ষা গ্রহণ করতে পারেননি। তিনি তাঁর শৈশবের বেশিরভাগ সময় অভিনয়ে ব্যয় করতেন এবং স্কুলের সময়টি পার হয়ে যেত, এটি তাঁর প্রাথমিক শিক্ষায় দারুণভাবে প্রভাব ফেলেছিল। তবে তিনি হিন্দি প্রচার সভার মাধ্যমে হিন্দি সাহিত্যে বিএ ডিগ্রি অর্জন করতে পেরেছিলেন।
তিনি তামিল নাড়ুর প্রথম শিশু শিল্পী হিসেবে "কুজান্দাইয়ুম দেইভামুম" নামক চলচ্চিত্রের জন্য সেরা শিশু শিল্পী হিসেবে জাতীয় চলচ্চিত্র পুরস্কার অর্জন করেছিলেন। এই পুরস্কারটি অর্জনকারী প্রথম তামিল শিশু শিল্পী ছিলেন কামাল হাসান, যিনি "কালাথুর কান্নাম্মা"-এর জন্য এই পুরস্কারটি পেয়েছিলেন।
বৈজয়ন্তী কাশী

বৈজয়ন্তী কাশি একজন ভারতীয় ধ্রুপদী নৃত্যশিল্পী, কুচিপুড়ি বিশেষজ্ঞ। কুচিপুড়ি নৃত্য ভারতের অন্ধ্রপ্রদেশের শাস্ত্রীয় নৃত্যের একটি ধরন। তিনি ডাঃ গুব্বি বীরান্নার বংশের একজন, যিনি ছিলেন একজন ভারতীয় নাট্য পরিচালক, কন্নড় নাটকের অন্যতম পথিকৃৎ এবং বিশিষ্ট অবদানকারী। তিনি গুব্বি বীরান্না নাটক সংস্থা প্রতিষ্ঠা করেছিলেন যা কন্নড় নাটক প্রচারে গুরুত্বপূর্ণ ভূমিকা পালন করেছিল। শ্রীমতী বৈজয়ন্তী কাশি একজন খ্যাতিমান কুচিপুড়ি নৃত্যশিল্পী, একজন খ্যাতিমান অভিনয়শিল্পী এবং কোরিওগ্রাফার এবং নৃত্য বিদ্যালয় সম্ভাবী স্কুল অফ ডান্সের শৈল্পিক পরিচালক যেখানে তাঁরা এই ঐতিহ্যবাহী কুচিপুড়ি নৃত্য শৈলী শেখান। তিনি কর্ণাটক সংগীত নৃত্য একাডেমিরও সভাপতি ছিলেন 
শ্রীমতী বৈজয়ন্তী কাশী প্রয়াত জেএম বিশ্বনাথ এবং প্রয়াত জিভি গিরিজাম্মার কন্যা। বৈজয়ন্তী কাশী ছয় বছর বয়সে তুমকুরের রমন্না থেকে ভরতনাট্যম শিখতে শুরু করেছিলেন। তিনি রাজ্যে শীর্ষস্থান অর্জন করেছিলেন এবং সোনার হার জিতেছিলেন। প্রথমদিকে তিনি নাচের প্রতি তেমন আগ্রহী ছিলেন না এবং থিয়েটারের প্রতি অনুরক্ত হয়েছিলেন। সেখানে তিনি কন্নড় ফিল্ম ইন্ডাস্ট্রির একজন চলচ্চিত্র পরিচালক টিএস নাগভরণের সঙ্গে কাজ করেছিলেন। তিনি টেলিভিশন ও থিয়েটার শিল্পী বিজয় কাশিকে বিয়ে করেছিলেন যাঁর সাথে তিনি নাটকে অভিনয় করার সময় পরিচিত হয়েছিলেন। তিনি একটি ব্যাংকে চাকরি নিয়েছিলেন, পরে নাচের প্রতি পুরোপুরি নিবেদিত হয়ে সেই চাকরি তিনি ছেড়ে দেন। তাঁর একটি কন্যা প্রতীক্ষা কাশি, তিনিও কুচিপুড়ি নৃত্যশিল্পী।
বৈজয়ন্তী তাঁর বিশাল কর্মজীবনে, যুক্তরাষ্ট্রের আন্তর্জাতিক কুচিপুড়ি সম্মেলন, যুক্তরাজ্যের মিলাপ ফেস্ট, জার্মানির ওরিয়েন্টাল ডান্স ফেস্টিভাল, আফ্রিকায় ভারত উৎসব, মালাগায় ইন্ডিয়া চলচ্চিত্র উৎসব, কোরিয়ায় আপ্পন ডান্স ফেস্টিভাল, ইতালির অলিম্পিক ফেস্টিভাল, লস অ্যাঞ্জেলেসের আন্তর্জাতিক কন্নড় সম্মেলন, মিশরে আন্তর্জাতিক নৃত্য ও সংগীত উৎসব, মাল্টা, তিউনিসিয়া, ইস্রায়েলে কারমিয়াল নৃত্য উৎসব সহ বেশ কয়েকটি আন্তর্জাতিক উৎসবে নৃত্য প্রদর্শন করেছেন তিনি মার্কিন যুক্তরাষ্ট্র, ইতালি, জার্মানি, ইতালি, দুবাই, সিঙ্গাপুর, মালয়েশিয়া, জাপান, বার্লিন, অস্ট্রেলিয়া, অস্ট্রিয়া, স্পেন, সুইজারল্যান্ড এবং আরও অনেক দেশে অনেক বিশ্ববিদ্যালয়ে বক্তৃতা দিয়েছেন, প্রদর্শনী করেছেন এবং কর্মশালা চালিয়েছেন।
তিনি কুচিপুড়ি নৃত্যশিল্পী প্রতীক্ষা কাশির সাথে দ্বৈত পরিবেশনাও করেন। এই মা এবং মেয়ের জুড়িকে বিশ্বজুড়ে অন্যতম সেরা কুচিপুড়ি নৃত্যশিল্পীর জুটি হিসাবে বিবেচনা করা হয়। 
আজ বৈজয়ন্তী কাশি নৃত্যের ক্ষেত্রে একজন আদর্শ। তিনি কুচিপুড়ির প্রাথমিক শাস্ত্রীয় শৈলীর এবং সমসাময়িক নান্দনিকতার মধ্যে একটি নৃত্যু-সেতু। তিনি ভারত সরকারের পর্যটন ও সংস্কৃতি মন্ত্রকের শিল্প ও সাংস্কৃতিক কমিটিতে দায়িত্ব পালন করছেন। বিস্তৃত কর্মজীবনে তাঁর কাজ বেশ কয়েকটি আন্তর্জাতিক উৎসবে প্রদর্শিত হয়েছে।
তার কয়েকটির পরিচয় এখানে উল্লেখ করা হলো-
কে এম বীণামল

কল্যাতুমকুজি ম্যাথিউজ বিনামল, যিনি কে. এম. বীণামল নামেও পরিচিত (জন্ম: ১৫ই আগস্ট ১৯৭৫), একজন ভারতীয় ট্র্যাক অ্যান্ড ফিল্ড ক্রীড়াবিদ। বীণামল প্রধানত স্প্রিন্ট বা ৪০০ মিটার, মধ্য দূরত্বের দৌড় বা ৮০০ মিটার এবং ৪০০ মিটার রিলে দৌড়ে অংশ নিতেন। ক্রীড়াক্ষেত্রে তাঁর সাফল্যের স্বীকৃতি স্বরূপ তিনি ২০০০ সালে অর্জুন পুরস্কার লাভ করেন।
বীণামলের জন্ম ১৯৭৫ সালের ১৫ই আগস্ট কেরালার কেরাল ইদুকি জেলার কোম্বিডিনজল গ্রামে। তাঁর বাবা ছিলেন কোল্লামের অধিবাসী এবং তাঁর মা ভারতের তামিলনাড়ুর কোয়েম্বাটুরের বাসিন্দা। বাবা-মা খুব ছোট থেকেই বীণামল এবং তাঁর ভাই বিনুকে প্রশিক্ষণ দিতে শুরু করেছিলেন। উভয় ভাইবোন নিজ গ্রামে কোনও সুবিধা না থাকায় পাশের গ্রামে প্রশিক্ষণ নিতে যেতেন। যোগাযোগ ব্যবস্থা অপ্রতুল হওয়াতে, প্রায়শই তাঁদের প্রশিক্ষণ নিতে যেতে অসুবিধার সম্মুখীন হতে হত। তাঁরা অবশ্য এই পরিশ্রমের ফল পেয়েছিলেন। 
কে এম বীণামল এবং তাঁর ভাই, কে এম বিনু প্রথম কোন ভারতীয় ভাইবোন জুটি হিসেবে একই আন্তর্জাতিক প্রতিযোগিতায় পদক জেতার গৌরব অর্জন করেছেন। ২০০২ সালের বুসান এশিয়ান গেমসে তাঁরা এই কৃতিত্ব অর্জন করেছিলেন। মহিলাদের ৮০০ মিটার ইভেন্টে বীণামল স্বর্ণপদক জিতেছিলেন এবং তাঁর ভাই বিনু পুরুষদের ইভেন্টে ব্রোঞ্জ জিতেছিলেন।
কে এম বীণামল স্কুলে পড়ার সময় বেশ কয়েকটি টুর্নামেন্ট জিতেছিলেন। ১৯৯১ সালে জাতীয় পর্যায়ের প্রতিযোগিতায় এবং ১৯৯২ সালে জুনিয়র এশিয়ান চ্যাম্পিয়নশিপেও তিনি ভালো ফল করেছিলেন। 
কে এম বীণামল ২০০৫ সালে ভাবা পারমাণবিক গবেষণা কেন্দ্রের মেডিক্যাল অফিসার ডাঃ বিবেক জর্জের সাথে বিবাহবন্ধনে আবদ্ধ হয়েছিলেন এবং এই দম্পতির দুটি সন্তান অশ্বিন এবং হাইল (ইথিওপিয়ার কিংবদন্তি হাইল গ্যাবস্ল্যাসির নাম অনুসারে) বর্তমান।
বিনামল তাঁর ভাই কে এম এম বিনুর সাথে একটি ইতিহাস রচনা করেছিলেন, যখন তাঁরা প্রথম ভারতীয় ভাইবোন হিসেবে উভয়েই আন্তর্জাতিক প্রতিযোগিতায় পদক জিতেছিলেন। 
২০০০ সালের গ্রীষ্মকালীন অলিম্পিকের সময় বীণামল, পিটি উষা এবং শাইনি উইলসনের পরে তৃতীয় ভারতীয় মহিলা রূপে অলিম্পিকের ট্র্যাক আন্ড ফিল্ড বিভাগে সেমিফাইনালে পৌঁছেছিলেন।
২০০৪ সালের গ্রীষ্মকালীন অলিম্পিকেও তিনি ভালো ফল করেন। ৪০০ মিটার রিলেতে ভারতীয় দলের সদস্য হিসেবে জাতীয় রেকর্ড করে, তাঁরা চূড়ান্ত পর্যায়ে পৌঁছন এবং সপ্তম স্থান লাভ করেন।
তিনি ২০০২ সালের বুসানে অনুষ্ঠিত এশিয়ান গেমসে মহিলাদের ৮০০ মিটার এবং ৪ × ৪০০ মিটার মহিলা রিলেতে স্বর্ণপদক জয়ী দলে ছিলেন।
অ্যাথলেটিক জীবনে অনুকরণীয় কৃতিত্বের জন্য বীণামলকে ২০০০ সালে অর্জুন পুরস্কার দেওয়া হয়েছিল। তিনি অঞ্জলি ভাগবতের সাথে ২০০২-২০০৩ সালে ভারতের সর্বোচ্চ ক্রীড়া সম্মান, রাজীব গান্ধী খেলরত্ন পুরস্কারেরও যৌথ বিজয়ী। ২০০৪ সালে, তিনি পদ্মশ্রী পুরস্কার পেয়েছিলেন।
আবদুল জব্বার (সাহিত্যিক)

আবদুল জব্বার (৩০ এপ্রিল ১৯৩৪ — ৩০ নভেম্বর ২০০৯) ছিলেন একজন বাঙালি সাহিত্যিক ও সাংবাদিক।
আবদুল জব্বারের জন্ম পশ্চিমবঙ্গের দক্ষিণ চব্বিশ পরগনা জেলার সাতগাছিয়া থানার অন্তর্গত নোদাখালির এক দরিদ্র পরিবারের। পিতার নাম তজিমউদ্দিন মাতা উম্মেবানু। হতদরিদ্র পরিবারে জন্মানোর কারণে লেখাপড়ার সুযোগ তেমন পাননি। শৈশবেই পিতৃহারা হন তিনি। দারিদ্র্যের নিষ্পেষণে সারাটা জীবন কাটিয়ে দিয়েছেন। প্রথাগত পড়াশোনায় তাই বেশি দূর এগোতে পারেন নি। মামার আশ্রয়ে ষষ্ঠশ্রেণীতে পড়ার সময়ই উপার্জনের তাগিদে কলকাতার মেটিয়াবুরুজে যান দর্জির কাজ শিখতে। কিন্তু ভালো লাগেনি। তাই চলে গেলেন বজবজের বিড়লা জুট মিলে। সে কাজ ছেড়ে গেলেন হাওড়ায় ঢালাই মিস্ত্রির কাজ শিখতে। ১৯৪৮ খ্রিস্টাব্দে মাধ্যমিক পরীক্ষা দেন। কিন্তু উত্তীর্ণ হতে পারেন নি। তাই কখনো দর্জির কাজ, কখনো চটকলে, কখনো রাজমিস্ত্রির কাজ করে জীবনযাত্রা নির্বাহ করতে হয়েছে তাঁকে। কিন্তু এসবের মাঝেও তার সাহিত্য প্রতিভার উন্মেষ ঘটে কৈশোরেই। পনেরো বছর বয়সে প্রথম গল্প 'মা' প্রকাশিত হয় পত্রিকার পাতায়। প্রত্যক্ষ অভিজ্ঞতালব্ধ দারিদ্র্য ও নানাবিধ প্রতিকূলতায় তার সাহিত্য প্রতিভা সুপ্ত ছিল।
যখন তিনি কলকাতায় মুসলিম সাহিত্য সমাজ ও বুদ্ধিমুক্তি আন্দোলনের অন্যতম পুরোধা ব্যক্তিত্ব কাজী আবদুল ওদুদের সংস্পর্শে আসেন। তার সাহচর্যেই লেখালেখির কাজ শুরু করেন। তার নিজের কথায় -
সাধারণ মানুষের জীবনের কথা নিপুণ ভাবে পাঠকের কাছে তুলে ধরায় অচিরেই সার্থক সাহিত্যিকরূপে স্বীকৃতি পান তিনি। কিছু দিন 'পয়গম' পত্রিকায় সাংবাদিকতা করেন। তার প্রথম গল্প 'বদলিওয়ালা' ও প্রথম গল্পগ্রন্থ 'বুভুক্ষা'। ১৯৬২ খ্রিস্টাব্দে প্রথম উপন্যাস ' ইলিশমারির চর' লিখে বিখ্যাত হন। আর ছয়ের দশকের শেষের দিকে 'দেশ' পত্রিকায় তার ধারাবাহিক কথাচিত্র 'বাংলার চালচিত্র' প্রকাশ হতেই বাংলার বিদ্বসমাজ আবদুল জব্বারের লিখনশৈলী ও ফিচারধর্মী রচনার দক্ষতায় মুগ্ধ হন এবং তিনি বিশেষভাবে প্রশংসা লাভ করেন। মূলতঃ বাংলার পল্লী-জীবনের বাস্তব ও মমতায় রূপায়ণ তার রচনার অন্যতম বৈশিষ্ট্য। তার আখ্যান-বর্ণনার ভঙ্গিটি অত্যন্ত ঘরোয়া এবং দেশজ। তিনি 'অশোক' ও 'ফিরদৌসী' ছদ্মনাম ব্যবহার করতেন। সব মিলিয়ে তার রচিত গ্রন্থ সংখ্যা হল চল্লিশখানি। উল্লেখযোগ্য উপন্যাসগুলি হল - 
জনপ্রিয় ফিচারধর্মী গ্রন্থ হল -
সাহিত্যকর্মের জন্য বিভিন্ন সময়ে তিনি সংবর্ধিত হয়েছেন আকাদেমি শৈলজানন্দ তারাশঙ্কর পুরস্কারে। কলকাতা বিশ্ববিদ্যালয় তাঁকে শরৎচন্দ্র স্মৃতি পুরস্কারে সম্মানিত করে ১৯৯০ খ্রিস্টাব্দে। ২০০২ খ্রিস্টাব্দে পান ‘নতুন গতি' পুরস্কার।
আবদুল জব্বার ২০০৯ খ্রিস্টাব্দের ৩০ শে নভেম্বর প্রয়াত হন। প্রয়াণের ছয় দিন পূর্বে 'বনানী' নামের এক পত্রিকা গোষ্ঠীর পক্ষ থেকে তাঁকে তার ৭৫ বৎসর পূর্তিতে সংবর্ধিত করা হয়। তার স্ত্রী তিন পুত্র ও তিন কন্যা বর্তমান।
পামেলা রুকস

পামেলা রুকস (১৯৫৮ - ১লা অক্টোবর ২০১০) একজন ভারতীয় চলচ্চিত্র পরিচালক ও চিত্রনাট্যকার ছিলেন। তিনি ভারত বিভাজনের ওপর ভিত্তি করে ১৯৯৮ সালে মুক্তিপ্রাপ্ত "ট্রেন টু পাকিস্তান" (যেটি খুশবন্ত সিংয়ের উপন্যাস অবলম্বনে নির্মিত) নামক চলচ্চিত্রে তাঁর অবদানের জন্য সুপরিচিত; এটি বেশ কয়েকটি আন্তর্জাতিক চলচ্চিত্র উৎসবে প্রদর্শন করা হয়েছিল। এই প্রাপ্তি ছাড়াও তিনি ১৯৯২ সালে "মিস বিটি'স চিল্ড্রেন" এবং ২০০৩ সালে "ডান্স লাইক এ ম্যান" সহ বেশ কয়েকটি তথ্যচিত্রের মতো পুরস্কার প্রাপ্ত চলচ্চিত্রও তৈরি করেছিলেন।
পামেলা রুকস ১৯৫৮ সালে ভারতের পশ্চিমবঙ্গের কলকাতায়র এক সেনা পরিবারে জন্মগ্রহণ করেছিলেন। তাঁর বাবার নাম কর্নেল এ. এন. জুনেজা (যিনি ভারতীয় সেনাবাহিনীর একজন কর্মকর্তা ছিলেন) এবং তাঁর মায়ের নাম গুডি জুনেজা। তিনি নৈনিতাল এবং সিমলার বোর্ডিং স্কুল হতে স্কুল জীবনের পড়াশোনা সম্পন্ন করেছিলেন, যেখানে তিনি নাটকের প্রতি আগ্রহী হয়ে উঠেছিলেন। পরে, ১৯৭০-এর দশকে দিল্লিতে গণসংযোগ বিভাগে অধ্যয়নকালে তিনি দিল্লি ভিত্তিক মঞ্চ নাটকের দল, থিয়েটার অ্যাকশন গ্রুপ (টিএজি)-এর সাথে যুক্ত ছিলেন, যেটি প্রতিষ্ঠা করেছিলেন মঞ্চ নাটকের পরিচালক ব্যারি জন এবং সিদ্ধার্থ বসু, রওশন শেঠ, লিলেট দুবে এবং মীরা নায়ার ইত্যাদি মানুষজন।
পামেলা রুকস টেলিভিশনে সাংবাদিকতা এবং বর্তমান ঘটনা সমন্বিত অনুষ্ঠানগুলোর নির্মাতা হিসাবে তাঁর কর্মজীবন শুরু করেছিলেন এবং এই সময়ে তিনি একটি সাক্ষাৎকারের জন্য, পরিচালক কনরাড রুকসের সাথে দেখা করেছিলেন, রুকস সে সময় তাঁর চলচ্চিত্র "সিদ্ধার্থ" (১৯৭২)- এর জন্য অনেক প্রশংসা পাচ্ছিলেন। পরবর্তীকালে তাঁরা বিবাহ বন্ধনে আবদ্ধ হয়েছিলেন।
তিনি নাট্যকার মহেশ দত্তানীর নাটক "ডান্স লাইক এ ম্যান"-এ কাজ করেছেন। তাঁর এক বন্ধু প্রয়াত নৃত্যশিল্পী প্রতিমা বেদী (যিনি তাঁর প্রথম চলচ্চিত্রেও কাজ করেছিলেন) দত্তানীর সাথে বেঙ্গালুরুতে তাঁর যোগাযোগ করিয়ে দিয়েছিলেন। পরবর্তীকালে রুকস নাটকটির সত্ত্ব ক্রয় করেছিলেন এবং তাঁর সাথে চিত্রনাট্য লেখা শুরু করেছিলেন। পরবর্তীতে ২০০৫ সালে, পামেলা "ডান্স লাইক এ ম্যান" প্রকাশ করেছিলেন এবং ২০০৩ সালে ইংরেজিতে লেখা সেরা কাহিনী চলচ্চিত্র-এর জন্য জাতীয় চলচ্চিত্র পুরস্কার অর্জন করেছিলেন।
পামেলা রুকস পরিচালক কনরাড রুকসের সাথে বিবাহ বন্ধনে আবদ্ধ হয়েছিলেন এবং ১৯৮৫ সালে তাঁদের বিবাহ বিচ্ছেদ হওয়ার আগে এই দম্পতির একটি পুত্র রায়ান জন্ম নিয়েছিল। পরবর্তীতে তিনি ইন্দোরের মহারাজকুমার শ্রীমান্ত শিবাজী রাও হোলকার (প্রিন্স রিচার্ড হোলকার)-এর সাথে একটি সম্পর্কে ছিলেন, যিনি ইন্দোরের এইচএইচ মহারাজা যশওয়ান্ত রাও দ্বিতীয় হোলকারের ছেলে। তিনি ১৯৯৮ সালে প্রথমবার, তাঁর সাথে তাঁর বাসার ডিফেন্স কলোনি পাড়ায় সাক্ষাৎ করেছিলেন। পরবর্তী বছরগুলোতে তাঁরা ঘনিষ্ঠ হয়ে ওঠেন এবং জীবন সঙ্গী হওয়ার সিদ্ধান্ত নেন।
নাইমা খান উপ্রেতী

নাইমা খান উপ্রেতী (; ১৯৩৮–২০১৮) একজন ভারতীয় মঞ্চ অভিনেত্রী, গায়িকা এবং প্রযোজক ছিলেন। তিনি দূরদর্শনের বেশ কয়েকটি অনুষ্ঠান প্রযোজনা করেছেন। তিনি ভারতীয় নাট্য সংগীতের অন্যতম পথিকৃৎ হিসাবে বিবেচিত মোহন উপ্রেতীর স্ত্রী ছিলেন। দূরদর্শনে কাজ করার সময়, তিনি শারদ দত্তের সাথে দূরদর্শনের প্রথম রঙিন টেলিভিশন অনুষ্ঠান প্রযোজনায় জড়িত ছিলেন।
নাইমা খান উপ্রেতী ১৯৫৮ সালের ২৫শে মে তারিখে ভারতের উত্তরাখণ্ডের আলমোড়ায় এক মুসলিম পিতা এবং খ্রিস্টান মায়ের ঘরে জন্মগ্রহণ করেছিলেন। তিনি এডাম'স গার্লস স্কুল থেকে এবং তারপরে আলমোরার রামসি ইন্টার কলেজ থেকে স্কুল জীবনের শিক্ষা গ্রহণ করেছেন। ১৯৫৮ সালে তিনি আগ্রা বিশ্ববিদ্যালয় থেকে ইংরেজি সাহিত্য, রাষ্ট্রবিজ্ঞান ও অর্থনীতি বিভাগ হতে স্নাতক ডিগ্রি লাভ করেছেন। তিনি ১৯৬৯ সালে ন্যাশনাল স্কুল অফ ড্রামার অভিনয় বিভাগ হতে তিন বছরের ডিপ্লোমা সম্পন্ন করেছেন এবং কিছু সময়ের জন্য এনএসডি রেপারেটরি সংস্থার সাথেও কাজ করেছেন। তিনি পুনের ভারতীয় চলচ্চিত্র ও দূরদর্শন সংস্থান থেকেও ডিপ্লোমা পেয়েছিলেন। 
এনএসডি নিধি কোম্পানির একজন সদস্য হিসেবে নাইমা খান উপ্রেতী বেশ কয়েকটি মঞ্চ নাটক প্রযোজনার কাজে অংশগ্রহণ করেছেন; উক্ত সময়ে তিনি ইব্রাহিম আলকাজী, সুরেখা সিকরি, উত্তরা বাওকর, এম. কে. রায়নার মতো জনপ্রিয় মঞ্চ নাট্য ব্যক্তিত্বদের সাথে কাজ করেছেন। উক্ত সময়ে তিনি ওথেলো, দ্য ককেসিয়ান চক সার্কেল, নাটক পোলাম্পুর কা, স্কন্দগুপ্ত নামক বেশ কয়েকটি মঞ্চ নাটকে কাজ করেছেন।
তিনি ১৯৬৮ সালের শুরু থেকে পার্বত্য কলা কেন্দ্রের সঙ্গে যুক্ত হয়েছিলেন এবং রাজুলা মালুশাহী, আজুওয়া বাফাউল, রামী, রামলীলা, ইন্দ্র সভার মতো প্রযোজনা ঘরের সাথে কাজ করেছেন। ১৯৯৭ সালে মোহন উপ্রেতীর মৃত্যুর পরে নাইমা খান উপ্রেতী পার্বত্য কলা কেন্দ্রের সভাপতি হিসাবে দায়িত্ব গ্রহণ করেন। তিনি মোহন উপ্রেতীর কাজ এগিয়ে নিয়ে গিয়েছিলেন এবং মেঘদূতম্‌, রামী, গোরিধানা, আমির খুসরাও, আলগোজার মতো মঞ্চ নাটকের প্রযোজনা ঘরের সাথে কাজ করেছেন।
নাঈমা খান উপ্রেতী কুমায়ুনের একজন জনপ্রিয় ব্যক্তিত্ব। তিনি এবং তাঁর স্বামী মোহন উপ্রেতী উত্তরাখন্ডের লোক সঙ্গীত সংরক্ষণ এবং এর পুনরুদ্ধারে তাঁদের অবদানের জন্য জনপ্রিয়তা অর্জন করেছিলেন। তিনি তাঁর স্বামীর সাথে "বেদু পাকো বড়ো মাসা" নামক জনপ্রিয় কুমায়ুনী গান গাওয়ার জন্য বিখ্যাত। 
তিনি পুরনো কুমায়ুনী বল্লাদ, গান এবং লোক ঐতিহ্যের অংশ হিসাবে এবং পরে দিল্লির পার্বতীয় কলা কেন্দ্রের সভাপতি হিসাবে সংরক্ষণের প্রচেষ্টার জন্যও পরিচিত ছিলেন।
অদিতি পোহনকর

অদিতি পোহনকর (জন্ম:৩১শে ডিসেম্বর ১৯৯৪) হিন্দি, মারাঠি এবং তামিল চলচ্চিত্র জগতে কাজ করেছেন এমন একজন ভারতীয় অভিনেত্রী। "লাভ সেক্স অর ধোখা" (২০১০) দিয়ে অভিনয়ের আত্মপ্রকাশের পরে, তিনি রিতেশ দেশমুখের সাথে "লাই ভারি "(২০১৪) ছবিতে তাঁর ভূমিকায় বিরাট সাফল্য অর্জন করেছিলেন। ।
আদিতি পোহনকর ১৯৯৪ সালের ৩১শে ডিসেম্বর জন্মগ্রহণ করেছিলেন। তাঁর বাবা ও মায়ের নাম যথাক্রমে সুধীর ও শোভা পোহনকর। তাঁর বাবা ছিলেন প্রাক্তন ম্যারাথন দৌড়বীর এবং তাঁর মা ছিলেন জাতীয় স্তরের প্রাক্তন হকি খেলোয়াড়। তাঁর ঠাকুমা সুশীলা “তাই” পোহনকর ছিলেন কিরানা ঘরানার এক ধ্রুপদী কণ্ঠশিল্পী, শাস্ত্রীয় কণ্ঠশিল্পী অজয় পোহনকর তাঁর কাকা। অভিজিৎ পোহঙ্কর তাঁর খুড়তুতো ভাই। 
একজন উচ্চাকাঙ্ক্ষী নাট্য অভিনেত্রী হিসাবে, ২০১৪ সালে আদিতি সত্যদেব দুবের সাথে পরিচিত হন। অভিনেতা মকরন্দ দেশপাণ্ডে কে সত্যদেব বলেছিলেন, মুম্বাইয়ের মঞ্চ নাটকের অভিনয়শিল্পী হিসাবে আদিতির অভিনয় জীবনের জন্য পরামর্শ দিতে। অদিতি একই সঙ্গে ছবিতে অভিনয় করার চেষ্টা চালিয়ে যাচ্ছিলেন এবং হিন্দি সংহিত চলচ্চিত্র "লাভ সেক্স অর ধোখা" (২০১০) -তে একটি ছোট্ট ভূমিকায় অভিনয় করে তিনি চলচ্চিত্র জীবনে পা রেখেছিলেন। অদিতি রেখা সরায়ের ছোটো বাজেটের মারাঠি ছবি "কুনাসাথী কুনিটারি" (২০১১) তে প্রবীণ অভিনেতা অশোক সরফ, স্মিতা জয়কর এবং পুনম ধিল্লোঁর সাথে কাজ করেছিলেন, যে ছবিটি সীমিতভাবে প্রকাশিত হয়েছিল। ২০১২ সালে, অদিতি এম এস অনিল পরিচালিত একটি মালায়ালাম ছবিতে অভিনয়ের জন্য চুক্তি স্বাক্ষর করেছিলেন এবং মালয়ালম ভাষা শিখতে অল্প কিছুদিনের জন্য কেরলে চলে এসেছিলেন, কিন্তু প্রকল্পটি স্থগিত হয়ে যায়।
মুম্বাইয়ে মকরন্দের "টাইম বয় " নাটকটি দেখে অদিতিকে পরিচালক নিশিকান্ত কামাত চিহ্নিত করেছিলেন, যেখানে অভিনেত্রী সাত বছরের ছেলের চরিত্রে অভিনয় করেছিলেন। কামাত অদিতিকে তাঁর মারাঠি ছবি "লাই ভারির "একটি চরিত্রে অভিনয় করার জন্য দু'দিন ধরে পর্দায় চেহারা পরীক্ষা করে দেখেছিলেন এবং তাঁর প্রকৃতি দেখে খুশি হয়ে তাঁকে রিতেশ দেশমুখের বিপরীতে অভিনয়ের জন্য পছন্দ করে নেন। অদিতি প্রকাশ করেছেন যে, চিত্রায়ন চলার সময়, ছবির চরিত্রে প্রবেশ করার জন্য অভিনেত্রী হিসাবে তিনি যা করতে চান, তা করার স্বাধীনতা কামাত তাঁকে দিয়েছিলেন। তিনি নিজেকে "ভূতে পাওয়া ব্যক্তি" হিসাবে কল্পনা করেছিলেন। "লাই ভারি " ইতিবাচক পর্যালোচনার জন্য উন্মুক্ত হয়েছিল, অভিনেত্রী আদিতির খলনায়ক নন্দিনী চরিত্রটি সমালোচকদের প্রশংসা পেয়েছিল। ছবিটি মুক্তির পর সর্বকালের সবচেয়ে লাভজনক মারাঠি ছবিতে পরিণত হয়েছিল।
২০১৬ সালের শেষদিকে, অদিতি পোহনকর তামিল ভাষার দুটি ছবিতে স্বাক্ষর করে সংক্ষিপ্ত বিশ্রাম নিয়ে পরে আবার অভিনয়ে ফিরেছিলেন। একটি বহু তারকা খচিত হাসির চলচ্চিত্র "জেমিনি গণেশানুম সুরুলি রাজানুম" (২০১৭) তে তিনি অভিনেত্রী আনন্দীর বদলে অভিনয়ের সুযোগ পেয়েছিলেন। মূল ভূমিকায় ছিলেন অথর্ব এবং তাঁর সাথে ছিলেন আরও তিনজন অভিনেত্রী, রেজিনা ক্যাসান্ড্রা, প্রণীথা সুভাষ এবং ঐশ্বর্যা রাজেশ। এরপরে অদিতি সেলভরাঘাওয়ানের রোমান্টিক নাটকীয় চলচ্চিত্র "মান্নাবন বন্ঠনাদি" (২০১৭) তে স্বাক্ষর করেছিলেন, যেখানে তিনি সন্তানমের বিপরীতে অভিনয় করেছেন। 
চলচ্চিত্র ও নাট্যশিল্পে তাঁর অভিনয়ের কাজের পাশাপাশি, আদিতি মডেল হিসাবে কাজ করেছেন এবং ২০১৪ সালে আন্তর্জাতিক চলচ্চিত্র উৎসব গোয়ায় লাল কার্পেটে হেঁটেছেন। তিনি ক্যাডবারি মাঞ্চ, গোদরেজ এআর, এয়ারটেল, লেনকার্ট এবং স্যামসাং সহ কুড়িটিরও বেশি ব্র্যান্ডের বিজ্ঞাপন করেছেন, যার পরিচালক ছিলেন সুজিত সরকার। 
অদিতি সেলিব্রেটি ক্রিকেট লীগ ফ্র্যাঞ্চাইজি, বীর মারাঠির সমর্থক ছিলেন এবং দলের ম্যাচগুলিতে উপস্থিত থাকতেন।
অদিতি অশোক

অদিতি অশোক সবচেয়ে কম বয়সী এবং প্রথম ভারতীয় হিসেবে লাল্লা আইচা ট্যুর স্কুল প্রতিযোগিতায় জয়লাভ করেছিলেন এবং এর মাধ্যমে ২০১৬ মরশুমে লেডিস ইউরোপীয় ট্যুর কার্ডটি সুরক্ষিত করেছিলেন। এই জয়ের ফলে তিনি আন্তর্জাতিক ভ্রমণে যোগ্যতা নির্ণায়ক স্কুলের সবচেয়ে কম বয়সী বিজয়ী হয়েছিলেন। অদিতি প্রথম এবং একমাত্র ভারতীয় গলফ খেলোয়াড় হিসেবে ২০১৩ সালের এশিয়ান যুব গেমস, ২০১৪ সালের যুব অলিম্পিক গেমস, ২০১৪ সালের এশিয়ান গেমস এবং ২০১৬ সালের অলিম্পিক ক্রীড়া প্রতিযোগিতা অংশগ্রহণ করেছিলেন।
অশোক ২০১৬ সালের হিরো উইমেনস ইন্ডিয়ান ওপেন-এ ৩-আন্ডার-পার ২১৩ স্কোর করে জয়লাভ করেছিলেন এবং এর ফলে তিনি প্রথম ভারতীয় গলফ খেলোয়াড় হিসেবে ইউরোপীয় ট্যুর-এর খেতাব অর্জন করেছেন। যে দেশে সাধারণত ক্রিকেটকে কেন্দ্র করে দর্শক গড়ে ওঠে, এমন একটি দেশে তাঁর জয় গলফ খেলাটির প্রতি সকলের দৃষ্টি আকর্ষণ করেছিল।তাঁর জয়ের ফলে দেশের বৃহত্তম সংবাদপত্র দ্য টাইমস অব ইন্ডিয়ার প্রথম পৃষ্ঠায় তাঁর ছবি প্রকাশ করা হয়েছিল এবং তিনি সাড়া দেশ জুড়ে টেলিভিশনে জাতীয়ভাবে প্রদর্শিত হয়েছিলেন। তিনি দুই সপ্তাহ পরে কাতার লেডিজ ওপেন-এ দ্বিতীয় জয় অর্জন করেন এবং দ্বিতীয় মেরিট অফ অর্ডারে উক্ত মরশুমটি শেষ করেন। সে বছর তিনি রুকি অফ দ্য ইয়ার পুরস্কার লাভ করেছিলেন। তিনি এলপিজিএ ফাইনাল বাছাইপর্বের টুর্নামেন্টের মাধ্যমে ২০১৭ সালের জন্য একটি এলপিজিএ ট্যুর কার্ডও অর্জন করেছিলেন। ২০১৭ সালে, অশোক ভারত থেকে খেলা প্রথম এলপিজিএ খেলোয়াড় হয়েছিলেন এবং লুইস সুগস রোলেক্স রুকি অফ দ্য ইয়ার তালিকায় অষ্টম স্থান অধিকার করেছিলেন। ২০১৯ সালে, তিনি লেডিস ইউরোপীয় ট্যুরে দ্বিতীয় স্থান অর্জন করার মাধ্যমে বছর শেষ করেছিলেন।
অদিতি অশোক ১৯৯৯ সালের ২৯শে মার্চ তারিখে ভারতের কর্ণাটকের বেঙ্গালুরু শহরে জন্মগ্রহণ করেছেন। তিনি বেঙ্গালুরুর ফ্র্যাঙ্ক অ্যান্টনি পাবলিক স্কুল হতে স্কুল জীবনের পড়াশোনা সম্পন্ন করেছেন এবং ২০১৬ সালে স্নাতক সম্পন্ন করেছেন। যখন তিনি মাত্র ৫ বছর বয়সে গলফ খেলতে শুরু করেছিলেন, তখন বেঙ্গালুরুতে কেবল তিনটি গলফ মাঠ ছিল। যখন তিনি এই খেলার প্রতি আগ্রহ প্রকাশ করেছিলেন, তখন তাঁর বাবা অশোক গুড়লামানী তাঁকে কর্ণাটক গলফ অ্যাসোসিয়েশনের ড্রাইভিং রেঞ্জে নিয়ে যান।
আনন্দী (অভিনেত্রী)

আনন্দী (জন্ম নাম রক্ষিতা; হাসিকা নামেও পরিচিত) হলেন একজন ভারতীয় চলচ্চিত্র অভিনেত্রী যিনি তেলুগু এবং তামিল ভাষার ছবিতে অভিনয় করেছেন। তেলুগু ছবি "বাসস্টপ " (২০১২)-এ আত্মপ্রকাশের পরে, তিনি ভেত্রিমারান এর প্রযোজনায় "পোরিয়ালান" এবং প্রভু সলোমন এর "কায়াল" চলচ্চিত্রে অভিনয় করেছিলেন, যেখানে তিনি মূল চরিত্রে অভিনয় করেছিলেন।
আনন্দী মারুতী দশারির তরুণদের নিয়ে ছবি "বাসস্টপ" (২০১২) দিয়ে চলচ্চিত্র জগতে আত্মপ্রকাশ করেছিলেন। একজন সমালোচক উল্লেখ করেছিলেন যে "তার চৌম্বকীয় চেহারা রয়েছে এবং যদি তার কর্ম জীবনটি সঠিকভাবে পরিকল্পনা করা হয়, তবে তিনি আশাপ্রদ হতে পারেন", অন্য একজন লিখেছেন তিনি "বিচার সমস্যা এবং একটি ভাল হৃদয় নিয়ে বিমোহিনী নারীর চরিত্রে সকলকে কাঁপিয়ে দিয়েছেন।" ছবিটি মুক্তির দু'দিনের মধ্যেই তার পরবর্তী উদ্যোগ "প্রিয়তমা নীবাচত কুশলম " এ বরুণ সন্দেশের বিপরীতে প্রধান চরিত্রে তাঁকে প্রস্তাব দেওয়া হয়েছিল এবং বছরের শেষের দিকে চিত্রগ্রহণ শুরু হয়েছিল। ছবিটি ২০১৩ সালের মার্চে প্রকাশিত হয়ে নেতিবাচক পর্যালোচনার মুখোমুখি হয়েছিল, যদিও একজন সমালোচক বলেছিলেন যে "এই ছবির প্রধান জুটি - বরুণ সন্দেশ এবং হাসিকার অভিনয় ছবিটিকে বাঁচিয়ে দিয়েছে", তিনি আরও যোগ করেছিলেন হাসিকা "প্রথাগত সুন্দরী এবং পাশাপাশি সুন্দর অভিনয়ও করেছে।"
আনন্দীকে পরবর্তীতে বিজয় মাদডালার পরবর্তী পরিচালিত উদ্যোগ "গ্রিন সিগন্যাল " এ দেখা গিয়েছিল, যেখানে তিনি নবাগত রেবন্তের সাথে কাজ করেছিলেন, এই ছবিটি নেতিবাচক পর্যালোচনা পেয়েছিল।
২০১৩ এর শুরুর দিকে, তিনি তামিল ছবি "পোরিয়ালান " এ হরিশ কল্যাণের সাথে অভিনয়ের জন্য স্বাক্ষর করেছিলেন, একথা লিখেছিলেন মণিমারান। প্রযোজনার সময়, পরিচালক ভেত্রিমারাণ একজন সহ-প্রযোজক হিসাবে বিনিয়োগের সিদ্ধান্ত নিয়েছিলেন বলে ঘোষণার পরে চলচ্চিত্রের পরিধি আরও বেড়ে যায়। তিনি তার অভিনয়ের জন্য ইতিবাচক পর্যালোচনা পেয়েছিলেন এবং চলচ্চিত্রটি বাণিজ্যিকভাবে মোটামুটি চলেছিল। অভিনেত্রী তারপরে আর একটি তামিল প্রকল্প, প্রভু সলোমন এর পরিচালিত "কায়াল" -এ স্বাক্ষর করেছিলেন, এতে তিনি প্রধান ভূমিকায় অভিনয় করেছিলেন। পরিচালক এই ছবির জন্য তার নাম রক্ষিতা থেকে পরিবর্তন করে আনন্দী রাখার সিদ্ধান্ত নেন এবং দু'বার অডিশন দেওয়ার পরে তাঁকে নির্বাচিত করা হয়েছিল। ছবিতে, তিনি একটি অল্প বয়সী কিশোরীর চরিত্রে অভিনয় করেছিলেন যে তার প্রেমিকের সন্ধানে যায়, এরমধ্যে সে ২০০৪-এর ভারত মহাসাগরে ভূমিকম্প ও সুনামিতে আটকে পড়ে। ছবিটি মুক্তির পরে, তার চিত্রায়নের জন্য তিনি সমালোচকদের প্রশংসা পেয়েছিলেন। রেডিফ ডট কম উল্লেখ করেছিল যে, তিনি "নিখুঁত পছন্দ" ছিলেন এবং তাঁকে "এত সাধারণ, এত বাস্তব বলে মনে হয়েছে, আপনি তার নিবেদিত প্রেমের জন্য সাহায্য করতে চাইবেন", সিফি ডট কম লিখেছিল যে, তিনি "সত্যই দুর্দান্ত অভিনয়" করেছেন। তেমনি, দ্য হিন্দুর এক সমালোচক বলেছিলেন যে, "নতুন মুখের আনন্দীকে দেখতে সুন্দর লাগেছে, এবং তিনি খুব সুন্দর অভিনয়ও করেছেন"। অভিনেত্রী ২০১৪ সালের বেশ কয়েকটি সেরা অভিষেক অভিনেত্রীর পুরস্কারের জন্য মনোনীত হয়েছিলেন, এর মধ্যে বিজয় পুরস্কারও ছিল।
দীক্ষা দাগর

দীক্ষা দাগর (জন্ম: ১৪ই ডিসেম্বর ২০০০) হলেন একজন ভারতীয় নারী পেশাদার বধির গলফ খেলোয়াড়। তিনি বধিরতার পরেও বেশ কয়েকটি শৌখিন গলফ টুর্নামেন্টে অংশ নিয়েছেন। তিনি ২০১৫ সালের নভেম্বর মাস থেকে ভারতের ১ নম্বর অপেশাদার নারী গলফ খেলোয়াড় ছিলেন। দীক্ষা দাগর ২০১৭ গ্রীষ্মকালীন ডেফলিম্পিকসে ভারতের প্রতিনিধিত্ব করেছিলেন; যেখানে গলফ খেলার প্রথমবারের জন্য গ্রীষ্মকালীন ডেফলিম্পিকস অন্তর্ভুক্ত করা হয়েছিল। তিনি সেখানে নারীদের একক গলফ ইভেন্টে অংশ নিয়েছিলেন; যেখানে তিনি রৌপ্য পদক লাভ করেছিলেন। দীক্ষা ২০১৮ এশিয়ান গেমসে ভারতের প্রতিনিধিত্ব করতেও যোগ্যতা অর্জন করেছিলেন। তিনি ভারতের অন্যতম উদীয়মান অপেশাদার গলফ খেলোয়াড় হিসাবে বিবেচিত হন। ২০১২ সালে, তিনি অদিতি অশোকের পরে লেডিস ইউরোপীয় ট্যুর জয় করা দ্বিতীয় ভারতীয় নারী গলফ খেলোয়াড়-এ পরিণত হয়েছিলেন; তিনি এই কীর্তিটি মাত্র ১৮ বছর বয়সে করেছিলেন; যার ফলে তিনি সর্বকনিষ্ঠ ভারতীয় নারী এমন কীর্তি অর্জন করেছেন।
দীক্ষা দাগর ২০০০ সালের ১৪ই ডিসেম্বর তারিখে কানে শোনার সমস্যা নিয়ে জন্মগ্রহণ করেছিলেন। তিনি মাত্র ছয় বছর বয়স থেকেই শ্রবণ সহায়ক যন্ত্র পরিধান করা শুরু করেছিলেন। তিনি মাত্র সাত বছর বয়স থেকেই তাঁর ভাই যোগেশ দাগরের (যিনিও একজন বধির ছিলেন) সাথে গলফ খেলা খেলতে শুরু করেছিলেন। তিনি তাঁর বাবা নরিন্দর দাগর, যিনি সেনাবাহিনীর একজন সদস্য হিসাবেও কাজ করেছেন, তিনি তাঁকে প্রশিক্ষণ দিয়েছেন। তিনি নিজে একজন প্রাক্তন স্ক্র্যাচ গলফ খেলোয়াড় ছিলেন,।
তিনি ২০১২ সালে অপেশাদার স্তরে বাম হাতি হিসাবে গলফ খেলা খেলতে শুরু করেছিলেন এবং তাঁর খেলোয়াড় জীবনের শুরু দিকে পরিষ্কার দীর্ঘ শটের জন্য পরিচিত ছিলেন। ২০১৫ সালের নভেম্বর মাসে, তিনি লেডিস ইউরোপীয় ট্যুরে হিরো উইমেনস ইন্ডিয়ান ওপেনের নিম্ন অপেশাদার ছিলেন। ২০১২ সালে অপেশাদার অঞ্চলে প্রবেশের পর থেকে তিনি বেশ কয়েকটি অপেশাদার গলফ পেশাদার প্রতিযোগিতা জয়লাভ করেছেন। ২০১৬ সালে, তিনি একমাত্র ভারতীয় গলফ খেলোয়াড় হিসেবে অনূর্ধ্ব-১৮ বিভাগের জন্য বিশ্বের তালিকার শীর্ষ ৫০০-এর মধ্যে স্থান পেয়েছেন। 
২০১৭ সালে, তিনি হিরো উইমেনস প্রো গলফ ট্যুরে তাঁর প্রথম পেশাদার ইভেন্টে জয়লাভ করেছেন। ২০১৮ সালের মার্চ মাসে, তিনি সিঙ্গাপুর লেডিস অ্যামেচার ওপেন জয়লাভ করেছেন। দীক্ষা দাগর থাইল্যান্ডের রানী সিরিকিত কাপের ইতিহাসে কোনও ভারতীয় দ্বারা সেরা স্কোর অর্জন করেছিলেন; তিনি সেই প্রতিযোগিতায় ২০১৮ সালের জুন মাসে ৬৯-এর নিচে তিনটি স্কোর অর্জন করেছিলেন এবং ভারতীয় মহিলা দলকে উক্ত ইভেন্টে ষষ্ঠ স্থান অর্জন সহায়তা করেছিলেন। তিনি তিন দিন ধরে মোট চার আন্ডার স্কোর করেছিলেন, রানী সিরিকিত কাপের ইতিহাসে কোনও ভারতীয় এত ভাল অর্জন করতে পারেনি। 
২০১৯ সালের এর প্রথম দিকে দাগর পেশাদার গলফে প্রবেশ করেন।